Patten: Uništavajući tudju, Kosovari uništavaju i svoju budućnost - 2004-03-24
Najviši zvaničnik UN-a na Kosovu, Harri Holkeri, je izjavio da su oni koji su doveli do smrtonosnog nasilja na Kosovu prošle sedmice od
Kosovski Albanci su danas obilježili petu godišnjicu bombaške kampanje NATO saveza, dok pripadnici KFOR-a i dalje vrše potragu za osumjičenima za nedavno izbijanje nasilja. Administrator UN-a Harri Holkeri je iskoristio tu priliku da uputi poziv za novi početak nakon do sada najgoreg nasilja nakon okončanja rata 1999. Predjsednik Kosova Ibrahim Rugova je pozvao narod da zapamti,kako je rekao, jedan od najvažnijih datuma u Kosovskoj istoriji. Njegov glasnogovornik Muhamet Hamiti je izjavio: 24 mart 1999 je jedan od najvažnijih datuma u modernoj istoriji Kosova. NATO-va kampanja protiv srpskih meta je označila početak slobode za Kosovo, u kojoj uživamo posljednjih pet godina, rekao je gospodin Hamiti. Evo šta su danas rekli neki od stanovnika Kosova: Danas je dan kada dajemo cvijeće svim vojnicima KFOR-a. KFOR nam je pružio ogromnu pomoć ka izgradnji naše zemlje i uspostavi mira. Zbog toga ćemo im zauvijek biti zahvalni. Na ulicama Prištine mogli su se vidjeti natpisi na kojima je stajalo: Dani nade--Novi početak. U isto vrijeme u Beogradu su bile zakazane memorijalne službe za Srbe ubijene u kampanji bombaških napada NATO saveza. U isto vrijeme, u Kosovo Polju, grupa ljutitih i isfrustriranih Srba je uzvikivala i prstima pokazivala na šefa Evropske unije za vanjsku politiku Javiera Solane, koji je posjetio područja u kojima su zabilježeni nedavni etnički sukobi. Zgrožen sam brutalnosti takvih akcija, rekao je Javier Solana. Mislim da je sasvim jasno da smo zgroženi nasiljem do kojeg je došlo. Veoma je tužno vidjeti kako se ljudi mogu ponašati, i tužno je vidjeti da su uništene škole u kojima su se trebala obrazovati djeca. Oni ubijaju ljude, oni su uništili crkve, oni su uradili nešto što međunarodna zajednica ne može i neće tolerirati, rekao je Javier Solana. Komesar Evropske unije za vanjske odnose Chris Patten je tom prilikom rekao: Mislim da ljudi koji su počinili ove izopačene akte koji se ne mogu tolerirati moraju shvatiti da ne uništavaju samo budućnost drugog naroda, već i svoju vlastitu budućnost. Kosovski premijer Bajram Rexhepi. Ovdje sam da se zahvalim i dam svu podršku međunarodnoj zajednici i da se zahvalim KFOR-u. Učinićemo sve da ovdje donesemo mir, rekao je gospodin Rexepi. Usprkos pozivima za mir na Kosovu, naoružani napadači su iz zasjede napali policijsku patrolu u blizini sela Sakovica, 25 kilometara sjeveroistočno od Prištine, pri čemu je ubijen jedan policajac iz Gane i jedan lokalni policajac. Njihov prevodilac je u tom napadu teško ranjen, a jedan od napadača je podlegao ranama.